आशावादीहरू परमाणु निषेधको किमको घोषित चाहना भरपर्दो भएको ठान्छन् । उनीहरू किमका पिता किम जोङ इलको सन् २०११ मा मृत्यु भएपछि उत्तर कोरियाको अर्थतन्त्रमा आधारभूत परिवर्तन भएको यथार्थको स्मरण गर्छन् । अहिले उत्तर कोरियाली अर्थतन्त्र सन् १९९० को दशकको मध्यतिरबाट थालिएको क्रमिक बजारीकरण प्रक्रियाको परिणाम स्वरूप बढी खुला भएको छ, कुल गार्हस्थ्य उत्पादनको करिब आधा जति विदेश व्यापार हुन्छ । तर, यस खुलापनले जोखिम पनि निम्त्याएको छ र अन्तर्राष्ट्रिय आर्थिक प्रतिबन्धका कारण यसमा गहिरो असर नपरोस् भनेर त्यसलाई रोक्ने किमको सक्रिय कूटनीतिक प्रयासबाट पनि उनको गम्भीरता बुझ्न सकिन्छ ।
